महिला फुटबलमा नेपाल भियतनामसँग पराजित
पहिलो हाफसम्म गोलरहित बराबरीमा रोकेको नेपाली महिला फुटबल टिमले १९ औं एसियाली खेलकुदको शुक्रबार आयोजित आफ्नो पहिलो खेलमा भियतनामसँग २–० को हार बेहोरेको छ । यससँगै समूह डी मा भियतनामले ३ अंक बटुलेको छ ।
हाङचाउ — पहिलो हाफसम्म गोलरहित बराबरीमा रोकेको नेपाली महिला फुटबल टिमले १९ औं एसियाली खेलकुदको शुक्रबार आयोजित आफ्नो पहिलो खेलमा भियतनामसँग २–० को हार बेहोरेको छ । यससँगै समूह डी मा भियतनामले ३ अंक बटुलेको छ ।नेपालले बलियो चुनौती पेस गरेपछि भियतनामले दोस्रो हाफमा २ गोल गरेको थियो । चीनको हाङचाउबाट तीन सय किलोमिटर टाढाको फुटबल रंगशालामा भएको खेलमा भियतनामका लागि हाम हाइ एनले ५३ औं मिनेटमा पहिलो गोल गरिन् । त्यसपछि ६३ औं मिनेटमा थि बिच थुइले दोस्रो गोल थपिन् ।भियतनाम भर्खर समाप्त महिला विश्वकपमा खेलेर चीन आइपुगेको हो । अब नेपालले आफ्नो दोस्रो खेलमा पूर्व विश्वकप विजेता जापानको सामना गर्नेछ ।